laion/Wikipedia-Exotic huggingface dataset:
ওয়ার্ডনেট

ওয়ার্ডনেট (ইংরেজি: WordNet) হচ্ছে ইংরেজি ভাষার জন্য একটি আভিধানিক শব্দার্থিক নেটওয়ার্ক। এটি ইংরেজি শব্দকে প্রতিশব্দের সেটে ভাগ করে, সেসব প্রতিশব্দের সেটের সংক্ষিপ্ত সংজ্ঞা এবং ব্যবহারের উদাহরণ (gloss) প্রদান করে, এবং তাদের অথবা তাদের সদস্যদের মধ্যে সম্পর্ক প্রদর্শন করে। এজন্য ওয়ার্ডনেটকে একটি অভিধান ও সমার্থশব্দকোষের সমন্বয় হিসেবেও সংজ্ঞায়িত করা যেতে পারে; যদিও এটি ওয়েব ব্রাউজারের মাধ্যমে ব্যবহারকারীদের জন্য সুলভ। এটা স্বয়ংক্রিয় লিখন বিশ্লেষণ ও কৃত্রিম বুদ্ধিমত্তায় প্রাথমিকভাবে ব্যবহার করা হয়। ওয়ার্ডনেট ডাটাবেজ ও সফটওয়্যার বিএসডি রীতি লাইসেন্সের আওতায় প্রকাশ করা হয়েছে এবং এটি ওয়ার্ডনেট ওয়েবসাইট থেকে সহজেই ডাউনলোড করা যায়। বিতরণ ডাটাবেস উৎপাদনের জন্য আভিধানিক উপাত্ত (আভিধালেখক নথি) ও রচয়িতা (যাকে বলা হয় চূর্ণনশব্দ) উপলভ্য। এটি ১৯৮৫ সালে যাত্রা শুরু করে। G. A. Miller, R. Beckwith, C. D. Fellbaum, D. Gross, K. Miller. 1990. WordNet: An online lexical database. Int. J. Lexicograph. 3, 4, pp. 235–244. টেমপ্লেট:Cite এটা ওয়ার্ডনেট সংজ্ঞার একটি স্ন্যাপশট।web
১৯০১-এর লোমহর্ষক চলচ্চিত্রের তালিকা

১৯০১ সালে মুক্তিপ্রাপ্ত ভৌতিক চলচ্চিত্রের তালিকা : Méliès 2008। Kinnard 1999, পৃ. 13–14।
১৯০২-এর লোমহর্ষক চলচ্চিত্রের তালিকা

১৯০২ সালে মুক্তিপ্রাপ্ত ভৌতিক চলচ্চিত্রের তালিকা : Kinnard 1999, পৃ. 14।
খোদা বক্স মৃধা

খোদা বক্স মৃধা (জানুয়ারি ২২, ১৯৪৫ – মার্চ ৩০, ২০১০) বাংলাদেশের একজন জনপ্রিয় ক্রীড়া ধারাভাষ্যকার, খেলোয়াড় ও ক্রীড়া সংগঠক। তিনি দীর্ঘদিন বাংলাদেশ টেলিভিশন ও বেতারে এ বিভিন্ন ক্রীড়ানুষ্ঠান সম্প্রচারে ধারাভাষ্য দিয়েছেন। খোদা বক্স ২২ জানুয়ারি ১৯৪৫ সালে রাজশাহীর হেতেমখাঁয় জন্মগ্রহণ করেন। তিনি রাজশাহীর মুসলিম উচ্চ বিদ্যালয় থেকে ১৯৬১ সালে মাধ্যমিক শিক্ষা সমাপ্ত করে রাজশাহী কলেজে ভর্তি হন ১৯৬৩ সালে এইচএসসি পাস করেন। এরপর তিনি রাজশাহী বিশ্ববিদ্যালয় থেকে রাষ্ট্রবিজ্ঞানে স্নাতক ও স্নাতকোত্তর ডিগ্রী অর্জন করেন। ১৯৬৮ সালে সিলেট এমসি কলেজে রাষ্ট্রবিজ্ঞান বিষয়ে অধ্যাপনা দিয়ে শিক্ষকতা পেশার শুরু। এরপর তিনি বিভিন্ন সময় রাজশাহী সরকারি সিটি কলেজ, নিউ গভর্নমেন্ট ডিগ্রি কলেজ, রাজশাহী কলেজ এবং রাজশাহী সরকারি মহিলা কলেজে দায়িত্ব পালন করেন। ১৯৯৪ সালের মে মাসে তিনি শরীয়তপুরের নড়িয়া সরকারি কলেজের অধ্যক্ষ নিযুক্ত হন। ২০০৩ সালে রাজশাহী সরকারি কলেজ থেকে শিক্ষকতা পেশা থেকে অবসর গ্রহণ করেন। খোদা বক্স খেলোয়াড় হিসেবে রাজশাহী জেলা ক্রিকেট দলের অধিনায়কত্ব করেছেন। রাজশাহীতে ১৯৬০ সালে তিনি প্রতিষ্ঠা করেছেন সানরাইজ স্পোর্টিং ক্লাব নামের একটি ক্রীড়া সংগঠন। ১৯৭২ সালে এক অডিশনের মাধ্যমে তিনি বাংলাদেশ বেতারে ধারাভাষ্যকার হিসেবে সুযোগ পান। ধারাভাষ্যে তার অভিষেক হয় সে বছরই কলকাতা ইস্টবেঙ্গল বনাম রাজশাহী জেলা ফুটবল দলের একটি প্রদর্শনী ম্যাচে, যা রাজশাহী বেতারে সরাসরি সম্প্রচারিত হয়। এর ছয় বছর পর তিনি বাংলাদেশ টেলিভিশনে ধারাভাষ্যকার হিসেবে তালিকাভুক্ত হন। এরপর থেকে মৃত্যুর পূর্বে প্রায় ৩৮ বছর ধারাভাষ্যকার হিসেবে কাজ করেছেন তিনি। ২০১০ সালের ২১ মার্চ চট্টগ্রামে অনুষ্ঠিত বাংলাদেশ বনাম ইংল্যান্ডের মধ্যকার ক্রিকেট ম্যাচে তিনি যে ধারাভাষ্য দেন, সেটিই ছিল তার সর্বশেষ ধারাভাষ্য। এছাড়া তিনি রাজশাহী টেনিস কমপ্লেক্স ও রাজশাহী জেলা ক্রীড়া সংস্থার সদস্য ছিলেন; কাজ করেছেন বাংলাদেশ ক্রিকেট বোর্ডের নির্বাহী সদস্য হিসেবেও। ২০১০ সালে মুক্তিপ্রাপ্ত খিজির হায়াৎ খান পরিচালিত জাগো চলচ্চিত্রে তিনি ধারাভাষ্যকার হিসেবে অভিনয় করেন। খোদা বক্স মৃধা ৩০শে মার্চ, ২০১০ সালে মৃত্যুবরণ করেন। মৃত্যুর কিছুদিন আগ থেকেই তিনি টাইফয়েড ও নিউমোনিয়াতে ভুগছিলেন। তাকে হেতেমখাঁ কবরস্থানে দাফন করা হয়। সারা সুলতানা (২০১২)। "মৃধা, খোদাবক্স"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743। সংগ্রহের তারিখ ৩১ আগস্ট ২০২১।  "সংরক্ষণাগারভুক্ত অনুলিপি"। ২০১৯-০৪-৩০ তারিখে মূল থেকে আর্কাইভ করা। সংগ্রহের তারিখ ২০১৩-১২-৩১।  "Khoda Baksh no more"। ডেইলি স্টার (ইংরেজি ভাষায়)। ৩১ মার্চ ২০১০। ৩১ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ৩১ আগস্ট ২০২১।
যোগীর ভবন

যোগীর ভবন বগুড়ার কাহালু উপজেলায় অবস্থিত একটি মন্দির। এটি প্রায় ৮৮৪ খ্রিষ্টাব্দে নির্মিত হয়েছিলো বলে ধারণা করা হয়। কাহালু উপজেলা সদর থেকে প্রায় ১৫ কি.মি. উত্তরে পাইকড় ইউনিয়নে এটি অবস্থিত। এর অবস্থান মহাস্থানগড় এর ১২ কিলোমিটার দক্ষিণ-পশ্চিমে। জনশ্রুতি আছে এখানে বিশ্বের বিভিন্ন দেশের যোগী ও সাধু-সন্নাসীদের যাতায়াত ছিল বলে এ স্থানটির নামকরণ ‘‘যোগীর ভবন’’। জায়গাটি প্রায় আশি একর ভূমি জুড়ে বিস্তৃত। এর সমগ্র ভবনসমূহের এলাকা প্রাচীর বেষ্টিত এবং একটি বিভাজক দেওয়াল দ্বারা দুভাগে বিভক্ত। এখানে একটি আশ্রম, ০৪ টি মন্দির, কানচ কূপ, একটি ইঁদারা, ধর্মটঙ্গী এবং অগ্নিকুন্ড ঘর রয়েছে। চারটি মন্দিরের নাম হচ্ছে সর্বমঙ্গলা, দুর্গা, কালভৈরবী এবং গোরক্ষনাথ। এর মাঝে সর্বমঙ্গলা মন্দিরটি নকশাকৃত ইট ও পোড়ামাটির ফলক দ্বারা ব্যাপকভাবে অলঙ্কৃত। যোগীর ভবনের আশ্রম ও মন্দির নির্মানের তেমন কোন নির্দিস্ট তথ্য পাওয়া যায় না। তবে এখানকার বিভিন্ন দেয়ালের গায়ে লেখা থেকে অনুমান করা যায় যে এটি ৮৮৪ সালের দিকে নির্মিত হয়েছিল। জনশ্রুতি আছে জানা যায় বাংলার কিংবদন্তি নায়িকা বেহুলার মৃত স্বামী লক্ষ্ণীন্দর এখানকার কানচ কূপের পানির মাধ্যমে জীবন ফিরে পেয়েছিল। বাংলাদেশের প্রত্নতাত্ত্বিক স্থানের তালিকা "ঐতিহাসিক যোগীর ভবনের মন্দির" (Bengoli ভাষায়)। বাংলাদেশ জাতীয় তথ্য বাতায়ন। সংগ্রহের তারিখ ২০১৬-০৮-২০। উদ্ধৃতি শৈলী রক্ষণাবেক্ষণ: অচেনা ভাষা (link) [স্থায়ীভাবে অকার্যকর সংযোগ] "যোগীর ভবন - বাংলাপিডিয়া"।  "ঐতিহাসিক যোগীর ভবনের মন্দির"। ২০১৭-০১-০৩ তারিখে মূল থেকে আর্কাইভ করা। সংগ্রহের তারিখ ২০১৬-০৮-২০।  উইকিমিডিয়া কমন্সে যোগীর ভবন সংক্রান্ত মিডিয়া রয়েছে।
চিংলেনসানা সিং

চিংলেনসানা সিং (জন্ম: ২ ডিসেম্বর ১৯৯১) হলেন একজন ভারতীয় হকি খেলোয়াড়, যাকে হাফব্যাক হিসাবে খেলতে দেখা যায়। ভারতীয় দলে তার আত্মপ্রকাশ ঘটে ২০১২ সালে এবং তিনি হকি ইন্ডিয়া লীগে মুম্বাই দাবাং দলের খেলোয়াড় হিসাবে খেলে থাকেন। ২০১১ সালে চীনের ওরদস শহরে অনুষ্ঠিত চ্যাম্পিয়নস ট্রফিতে চিংলেনসানা সিং অতিরিক্ত খেলোয়াড় হিসাবে নির্বাচিত হন। দুই খেলোয়াড় না খেলতে পারায় তার স্থান হয় মূল একাদশে, কিন্তু দুর্ভাগ্যবশত পাসপোর্ট প্রস্তুত না থাকার জন্য এই সুযোগের সৎব্যবহার করা তার পক্ষে সম্ভব হয়ে ওঠে নি। অবশেষে, তার অভিষেক ঘটে ২০১১ সালে দক্ষিণ আফ্রিকায় প্রথম চ্যাম্পিয়ন্স চ্যালেঞ্জ প্রতিযোগিতায়।"New Face New Force: Chinglensana Singh"। stick2hockey.com। ৯ জানুয়ারি ২০১৩। ১ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১ ফেব্রুয়ারি ২০১৫। </ref> ২০১৪ সালে গ্লাসগো কমনওয়েলথ গেমসে দ্বিতীয় স্থানাধিকারি এবং ২০১৪ সালে বিশ্বকাপ হকিতে নবম স্থানাধিকারি ভারতীয় দলে তিনি অংশগ্রহণ করেছিলেন। সিং একই বছর ইনছনে অনুষ্ঠিত এশিয়ান গেমসে স্বর্ণ পদক জয়ী ভারতীয় হকি দলের প্রতিনিধিত্ব করেন।। হকি ইন্ডিয়া লীগের উদ্বোধনী মরশুমে মুম্বাই ম্যাজিশিয়ান দলের জন্য $ 22,000 দিয়ে সিংকে নিলামে ক্রয় করা হয়েছিল। সেপ্টেম্বর ২০১৪ সালে লীগ থেকে নিজেদের নাম প্রত্যাহারের কথা ঘোষণার আগে প্রথম এবং দ্বিতীয় উভয় পর্বে মুম্বাই ম্যাজিশিয়ান পঞ্চম স্থান অধিকার করে। এই দুই মরশুমে সিং একটি করে গোল করেন। ২০১৫ মরশুমে মুম্বাই ম্যাজিশিয়ান দলের নাম প্রত্যাহারের পরে সিং নতুন দল মুম্বাই দাবাং-এর হয়ে হকি ইন্ডিয়া লীগে অংশগ্রহণ করেন। "List of players sold at Hockey India League auction"। NDTV। ১৭ ডিসেম্বর ২০১২। ১ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১ ফেব্রুয়ারি ২০১৫।  "Railway Sports Persons Bagged 12 Medals at Asian Games-2014 Held in South Korea"। Press Information Bureau। ৮ অক্টোবর ২০১৪। সংগ্রহের তারিখ ৪ ফেব্রুয়ারি ২০১৫।  "Mumbai Magicians pull out of HIL; two new teams may be drafted in"। The Indian Express। ৪ সেপ্টেম্বর ২০১৪। সংগ্রহের তারিখ ১ ফেব্রুয়ারি ২০১৫।  "HIL 2015: Windfall for Tom Boon as Dabang Mumbai splurges"। The Hindu। ১৬ নভেম্বর ২০১৪। সংগ্রহের তারিখ ১ ফেব্রুয়ারি ২০১৫।  চিংলেনসানা সিং।
শব্দার্থের দ্ব্যর্থকতা নিরসন

শব্দার্থের দ্ব্যর্থকতা নিরসন বলতে কোনও বাক্যে বা কোনও ভাষিক প্রতিবেশে কোনও শব্দের কোন্‌ অর্থটি বোঝানো হয়েছে, সেটি নির্ণয় করার প্রক্রিয়াকে বোঝায়। মানব মস্তিষ্কে ভাষার প্রক্রিয়াজাতকরণ ও সংজ্ঞানের ক্ষেত্রে এই প্রক্রিয়াটি অবচেতনভাবে ও স্বয়ংক্রিয়ভাবে ঘটে থাকে, তবে মানুষের কথ্য যেকোনও স্বাভাবিক ভাষাতেই বহু-অর্থকতা ব্যাপকভাবে বিদ্যমান, তাই যখন বহু-অর্থকতা তথা দ্ব্যর্থকতার কারণে ভাষিক যোগাযোগে অস্পষ্টতার সৃষ্টি হয়, তখন এই প্রক্রিয়াটির ব্যাপারে মানুষ সচেতন ও মনোযোগী হয়ে ওঠে। শব্দার্থের দ্ব্যর্থকতা নিরসন পরিগণনামূলক ভাষাবিজ্ঞানের একটি উন্মুক্ত সমস্যা যা পরিগণক-সংশ্লিষ্ট লিখন যেমন অধিবাচন, অনুসন্ধান ইঞ্জিনের ফলাফলের প্রাসঙ্গিকতার উন্নতিসাধন, পূর্বগনির্দেশ মীমাংসা (Anaphora resolution), অর্থসঙ্গতি (Coherence) ও উপপত্তি (Inference), ইত্যাদির উপর প্রভাব ফেলে। যেহেতু স্বাভাবিক ভাষাতে মানুষের মস্তিষ্কের জৈবিক স্নায়বিক জালতন্ত্রের প্রদত্ত সামর্থ্যের দ্বারা আকৃতিপ্রাপ্ত স্নায়বিক বাস্তবতার প্রতিফলন ঘটে, তাই পরিগণক যন্ত্র তথা কম্পিউটার দিয়ে কীভাবে স্বাভাবিক ভাষা প্রক্রিয়াজাতকরণ ও যান্ত্রিক শিখন সম্পাদন করানো যায়, সে ব্যাপারটি পরিগণক বিজ্ঞান তথা কম্পিউটার বিজ্ঞানের একটি দীর্ঘমেয়াদী সমস্যা। এ সংক্রান্ত বহুসংখ্যক কৌশলের উপরে গবেষণা সম্পাদন করা হয়েছে। এর মধ্যে আছে অভিধান-ভিত্তিক পদ্ধতি যেগুলিতে আভিধানিক সম্পদসমূহে সংকেতায়িত জ্ঞান ব্যবহার করা হয়। আরও আছে পর্যবেক্ষণাধীন যান্ত্রিক শিখন পদ্ধতিসমূহ, যেগুলিতে একটি শ্রেণীবদ্ধকারককে একটি মানুষ দ্বারা শব্দার্থ সংক্রান্ত টীকাটিপ্পনিবিশিষ্ট ভাষাদেহ বা কর্পাসের প্রতিটি স্বতন্ত্র শব্দের উপরে প্রশিক্ষণ দেওয়া হয়। তৃতীয় পদ্ধতিটি হল সম্পূর্ণরূপে পর্যবেক্ষণবিহীন পদ্ধতিসমূহ, যেগুলিতে একসাথে উৎপন্ন শব্দের গুচ্ছগুলি উদ্ঘাটন করে এবং এভাবে শব্দার্থ বের করে। এই তিন পদ্ধতির মধ্যে পর্যবেক্ষণাধীন শিখন পদ্ধতিগুলি অদ্যাবধি সবচেয়ে সফল কলনবিধি বা অ্যালগোরিদম। বর্তমান কলনবিধি বা অ্যালগোরিদমগুলির সঠিকতা কতটুকু, তা নির্ণয় করা কঠিন। ইংরেজি ভাষার ক্ষেত্রে শব্দার্থের মোটা-দানা স্তরে (Coarse-grained level) অর্থাৎ সমলেখ (homograph) স্তরে সঠিকতা নিয়মিত ৯০%-এর বেশি হয় (২০০৯ সালের তথ্য অনুযায়ী)। এমনকি কিছু নির্দিষ্ট সমলেখের উপরে প্রযুক্ত কিছু পদ্ধতির সঠিকতা ৯৬%-এরও বেশি হতে পারে। অন্যদিকে শব্দার্থের তথাকথিত "মিহি দানা স্তরে" অর্থাৎ সূক্ষ্ম অর্থবিভেদের ক্ষেত্রে সর্বোচ্চ সঠিকতা ৫৯% থেকে ৬৯% (সেম-ইভ্যাল২০০৭ ও সেন্স-ইভ্যাল-২) Dan Jurafsky; James H. Martin (২০০৯), Speech and Language Processing, Prentice Hall, পৃষ্ঠা 650 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
মেরু শৃঙ্গ

ভারতবর্ষের উত্তরাখন্ড অঞ্চলের অন্তর্গত গাড়োয়াল হিমালয়ে মেরু শৃঙ্গ অবস্থিত।  এটি থ্যালায় সাগর এবং শিবলিঙ্গ পর্বতশ্রেণীর মাঝে পরিলক্ষিত হয়। ৬৭৭২ মিটার উচ্চ ভৃগুপন্থ শৃঙ্গ থেকেও দক্ষিণ-পশ্চিমে এর দূরত্ব মাত্র ৩.২২ কিলোমিটার। এই শৃঙ্গে আরোহণ করা অত্যন্ত কষ্টকর। মেরু শৃঙ্গ পর্বতের উচ্চতা প্রায় ৬৬৬০ মিটার ( ২১৮৫০ ফিট)। দক্ষিণের মূল শৃঙ্গটির পাশাপাশি এই পর্বতের আরও তিনটি শৃঙ্গ আছে : দক্ষিণের মূল শৃঙ্গটির উচ্চতা (৬,৬৬০ মিটার, ২১,৮৫০ ফু); অন্য শৃঙ্গগুলির মধ্যে মধ্যেরটি হাঙরের পাখনা হিসেবে পরিচিত। এর উচ্চতা (৬,৩১০ মিটার, ২০,৭০০ ফু); ২০০১ খ্রিষ্টাব্দে রুশ পর্বতারোহী ভ্যালেরি পাভলোভিচ বেবানভ প্রথম এই শৃঙ্গে আরোহণ করেন। এছাড়া উত্তরের শৃঙ্গটির উচ্চতা  (৬,৪৫০ মিটার, ২১,১৬০ ফু); ১৯৮০ সালে উত্তর ঢাল ধরে এই শৃঙ্গে প্রথম আরোহণ করা সম্ভব হয়। আর পশ্চিমের শৃঙ্গটির উচ্চতা  (৬,৩৬১ মিটার, ২০,৮৬৯ ফু); ১৯৮১ সালে পশ্চিম ঢাল ধরে এই শৃঙ্গে প্রথম আরোহণ করা হয়। ১৯৮০-৮১ সালে একটি জাপানি অভিযানে এই দু'টি অপেক্ষাকৃত উচ্চতর শৃঙ্গেই আরোহণ করা সম্ভবপর হয়। কিন্তু মধ্যের অপেক্ষাকৃত নিচু হাঙরের পাখনা শৃঙ্গটিতে আরোহণ অত্যন্ত কষ্টসাধ্য হওয়ায় এটি জয় করার জন্য আরও দু'দশক অপেক্ষা করতে হয়। ২০০১ সালে বেবানভ একক অভিযানে এই পর্বতশৃঙ্গে আরোহণ করলেও শৃঙ্গের হাঙরের পাখনার আকারের অংশটিকে এড়িয়ে গিয়ে তার ডানদিকের একটি পথ ব্যবহার করে তিনি শৃঙ্গে উঠেছিলেন। পরবর্তীকালে ২০০৬ সালে প্রথমে একটি জাপানি ও পরে একটি চেক অভিযাত্রী দল পৃথকভাবে এই শৃঙ্গে আরোহণ করে। তবে এক্ষেত্রেও হাঙরের পাখনা অংশটিকে পুরোপুরি অতিক্রম করা সম্ভব হয়নি। শেষপর্যন্ত ২০১১ সালে পর্বতারোহীদের কাছে অত্যন্ত কঠিন বলে চিহ্নিত এই পথ ধরে শৃঙ্গে আরোহণ সম্ভব হয়। Shark's Fin Full Report Alpinist. October 17, 2011 সংগৃহীত ১১ আগস্ট, ২০১৬। "Japanese Climb Meru Before Czechs"। alpinist.com। ২০ নভেম্বর ২০০৬। সংগ্রহের তারিখ ২০১১-১০-২০।  "Japanese Climb Meru Before Czechs" alpinist.com। ২০ নভেম্বর ২০০৬। সংগৃহীত ১১ আগস্ট, ২০১৬। মেরুন বেলস
সুশীলা চানু

সুশীলা চানু পুখরামবাম (জন্মঃ ২৫ ফেব্রুয়ারি ১৯৯২) হলেন একজন ভারতীয় ফিল্ড হকি খেলোয়াড়। তিনি বর্তমানে ভারতীয় জাতীয় মহিলা হকি দলের অধিনায়ক। সুশীলা চানুর পিতা পুখরাম্বাম শ্যামসুন্দর এবং মাতা পুখরামবাম অংগি লতা। সুশীলা বর্তমানে সেন্ট্রাল মুম্বাই রেল বিভাগে জুনিয়র টিকিট সংগ্রহক হিসাবে ২০১০ সাল থেকে নিযুক্ত আছেন। ২০১৩ সালে জার্মানির মনচেনগ্লাবেচে অনুষ্ঠিত জুনিয়র বিশ্বকাপে সুশীলা চানু এবং তার দল ব্রোঞ্জ পদক অর্জন করেন। বিশ্ব হকি লিগ এর সেমিফাইনালের পর ভারতীয় মহিলা হকি দলের উল্লেখ্যযোগ্য অবদানকারী হিসাবে চানু, অনুরাধা থকচম ও লিলি চানু মায়েংবাম প্রশংসিত হন। এই তিনজন হকি খেলোয়াড়কে তাদের নিজের শহরের উষ্ণ অভ্যর্থনা জানানো হয়েছিল। "Sushila to lead Indian women's hockey team in Rio Olympics"। Business Standard। ১২ জুলাই ২০১৬। সংগ্রহের তারিখ ১৩ জুলাই ২০১৬।  "International hockey player Sushila eyeing Olympic"। E-Pao। ১৯ মার্চ ২০১৩। সংগ্রহের তারিখ ১৮ জুলাই ২০১৩।  "Junior hockey skipper Chanu eager to inspire peers"। Hindustan Times। ৮ আগস্ট ২০১৩। ৯ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০১৩।  http://e-pao.net/GP.asp?src=Sport5..010815.aug15 সুশীলা চানু - ভারতীয় হকি সাইটে।
মাচেত্রিরা রাজু পুভাম্মা

মাচেত্রিরা রাজু পুভাম্মা (জন্মঃ ৫ জুন ১৯৯০) হলেন একজন ভারতীয় মহিলা দৌড়বিদ। তিনি ৪০০ মিটার দৌড় প্রতিযোগিতায় ভারতের প্রতিনিধিত্ব করেন। তিনি ২০০৮ সালে বেইজিং অলিম্পিকে অংশগ্রহণ করেছিলেন। বর্তমানে এশিয়ায় পুভাম্মার স্থান হল দ্বিতীয়। ক্রীড়াবিদ হিসাবে উল্লেখ্যযোগ্য অবদানের জন্য তিনি ২০১৫ সালে অর্জুন পুরস্কার অর্জন করেন। পুভাম্মা ১৯৯০ সালের ৫ জুন জন্মগ্রহণ করেন। তিনি এম জি রাজু এবং জাজি'র কন্যাসন্তান। তিনি ম্যাঙ্গালোর থেকে প্রাথমিক এবং উচ্চমাধ্যমিক শিক্ষা সম্পন্ন করেন। এরপর তিনি ম্যাঙ্গালোর এর এস.ডি.এম কলেজ অফ বিজনেস ম্যানেজমেন্ট থেকে বিজনেস ম্যানেজমেন্ট বিষয়ে স্নাতক হন। "Poovamma, India's newest quarter-miler"। The Indian Express। ২০১৩-০৪-২৫। সংগ্রহের তারিখ ২০১৩-০৭-০৯। [স্থায়ীভাবে অকার্যকর সংযোগ] "M. R. Poovamma profile"। Yahoo।  "Poovamma - Youngest Indian athlete in Beijing"। Mangalorean। 2 Swptember 2008। ১৫ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ 14 August 2013।  এখানে তারিখের মান পরীক্ষা করুন: |তারিখ= (সাহায্য) "Confident Poovamma eyes more glory"। Daily Pioneer। ৪ আগস্ট ২০১৩। সংগ্রহের তারিখ ১৫ আগস্ট ২০১৩।  মাচেত্রিরা রাজু পুভাম্মার আইএএএফ প্রোফাইল (ইংরেজি)
১৮৯৭-এর লোমহর্ষক চলচ্চিত্রের তালিকা

১৮৯৭ সালে মুক্তিপ্রাপ্ত ভৌতিক চলচ্চিত্রের তালিকা : Kinnard 1999, পৃ. 10। Brooke, Michael। "The X-Rays"। BFI Screenonline Database। সংগ্রহের তারিখ নভেম্বর ১৮, ২০১৪।
ভাবনগর বন্দর

ভাবনগর বন্দর হল ভারতের গুজরাত রজ্যের সৌরাষ্ট্র অঞ্চলের ভাবনগর জেলায় অবস্থিত একটি ছোট বন্দর। বন্দরটি খাম্বাৎ উপসাগরের তীরে অবস্থিত। পূর্বে এই বন্দর থেকে পূর্ব এশিয়া, আফ্রিকা, আরব ও লোহিত সাগরীয় অঞ্চরের বন্দরগুলোর সঙ্গে ব্যবসা-বাণিজ্য চলত। ১৮৬০ সালে ভাবনগর বন্দর খাম্বাৎ উপসাগরের তীরে গড়ে ওঠে। তখন বন্দরটির প্রধান পরিবাহিত পণ্য ছিল গুজরাতে উৎপাদিত তুলা। এরপর ১৯৩০ সালে বন্দরটির আধুনিকরন করা হয়। স্বাধীনতার পরে, ১৯৫০ সালে ভাবনগর বন্দর থেকে ৮ কিলোমিটার দূরে নতুন ও অধুনিক ভাবনগর বন্দর নির্মাণ করা হয়; বর্তমানে এই বন্দর দিয়েই ব্যবসা বাণিজ্য চলে। বন্দরটি ২০০১ সালের ভূমিকম্প ক্ষতিগ্রস্ত হয়। এরপর বন্দরটিকে পুনরায় পণ্য চলাচলের উপযোগি করে তোলা হয়েছে। বর্তমানে এটি গুজারাটের একটি গুরুত্বপূর্ণ বন্দর। গুজরাতের বন্দর তালিকা নবলক্ষী বন্দর "A diamond deal with Indian cite"। সংগ্রহের তারিখ ১১-০৮-২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য)
গুজরাতের বন্দরগুলির তালিকা

গুজরাত রাজ্যে ভারতে মধ্যে সবচেয়ে দীর্ঘ উপকূলরেখা রয়েছে। এই উপকূলরেখায় গড়ে উঠেছে বিভিন্ন বন্দর নগর ও শিল্প শহর। এই রাজ্যে একমাত্র বড় বন্দর হল কান্ডালা বন্দর। এছাড়া ৪০টির বেশি ছোট বন্দর রয়েছে এই রাজ্যে। এই বন্দরগুলোর অনেক গুলোই বেসরকারি বন্দর। কান্ডালা বন্দর। ভাবনগর বন্দর, টুনা বন্দর, নবলক্ষী বন্দর, ঝাখাও বন্দর, পোরবন্দর, মুন্দ্রা বন্দর, মান্ডভি বন্দর, "7 new port part of Gujarat's push for infrastructure"। সংগ্রহের তারিখ ১১-০৮-২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য)
অতনু দাস

অতনু দাস (জন্ম: ৫ এপ্রিল ১৯৯২) একজন ভারতীয় তীরন্দাজ। তিনি ছেলেদের একক এবং দলগত রিকার্ভ ইভেন্টে ভারতের প্রতিনিধিত্ব করেন। অতনু ২০০৮ সালে প্রথমবার আন্তর্জাতিক খেলায় অংশগ্রহণ করেন। বর্তমানে বিশ্বে তার অবস্থান ২২। ২০১৩ সালে কলম্বিয়ায় অনুষ্ঠিত বিশ্বকাপ মিশ্র দল ইভেন্টে অতনু দীপিকা কুমারীর সঙ্গে একটি ব্রোঞ্জ পদক পেয়েছিলেন। বর্তমানে তিনি কলকাতায় ভারত পেট্রলিয়াম কর্পোরেশন লিমিটেডে চাকরি করছেন। অতনু ভারতের একজন আশাপ্রদ প্রতিভা, যিনি মাত্র ১৪ বছর বয়সে মিঠুদার প্রশিক্ষনে ধনুর্বিদ্যা শিক্ষা শুরু করেন। ২০০৮ সালে অতনু টাটা আর্চারি অ্যাকাডেমিতে ভর্তি হন এবং সেখানে কোরিয়ান কোচ লিম চাই উং তাকে প্রশিক্ষন দান করেন। পুরুষদের একক রিকার্ভ বিভাগ, সিনিয়র ন্যাশনাল আর্চারি চ্যাম্পিয়ানশীপ, ভারত,২০১৪ পুরুষদের দলগত রিকার্ভ বিভাগ, এশিয়ান আর্চারী গ্রান্ড প্রিক্স, থাইল্যান্ড, ২০১৩ [সাথে রাহুল বন্দ্যোপাধ্যায় এবং বিনোদ সওয়ান্সি] রিকার্ভ মিশ্র দল বিভাগ, এশিয়ান আর্চারী গ্রান্ড প্রিক্স, থাইল্যান্ড, ২০১৩ [সাথে বোম্বাইলা দেবী লাইশ্রাম]. পুরুষদের একক রিকার্ভ বিভাগ, এশিয়ান আর্চারী গ্রান্ড প্রিক্স, থাইল্যান্ড, ২০১৩. রিকার্ভ মিশ্র দল বিভাগ,তৃতীয় এশিয়ান গ্রান্ড প্রিক্স, ঢাকা, বাংলাদেশ, ২০১১ [সাথে রিমিল বুরিউলি]. ব্রোঞ্জ পদকজয়ী, পুরুষদের দলগত রিকার্ভ বিভাগ, তৃতীয় এশিয়ান গ্রান্ড প্রিক্স, ঢাকা, বাংলাদেশ, ২০১১ পুরুষদের একক রিকার্ভ বিভাগ, তৃতীয় এশিয়ান গ্রান্ড প্রিক্স, ঢাকা, বাংলাদেশ, ২০১১ পুরুষদের দলগত রিকার্ভ বিভাগ, ৩৪তম ন্যাশেনাল গেমস, জামশেদপুর,ভারত ২০১১ পুরুষদের দলগত রিকার্ভ বিভাগ, ৩১ তম সাহারা সিনিয়র ন্যাশানাল আর্চারী চ্যাম্পিয়ানশীপ,বিজয়ওড়া, ভারত, ২০১১ জুনিয়র ছেলেদের দলগত রিকার্ভ বিভাগ, ইয়ুথ ওয়ার্ল্ড চ্যাম্পিয়ানশীপ, পোল্যান্ড, ২০১১ ছেলেদের দলগত রিকার্ভ বিভাগ, ৩৩ তম জুনিয়র ন্যাশানাল আর্চারী চ্যাম্পিয়ানশীপ, নিউ দিল্লি, ভারত ২০১০ "World Archery - Atanu Das"। World Archery Federation। সংগ্রহের তারিখ ৩ নভেম্বর ২০১৫।  "Atanu Das"। World Archery। সংগ্রহের তারিখ ২০১৫-১১-০৩।  "World Ranking | World Archery"। World Archery। সংগ্রহের তারিখ ২০১৫-১১-২৬।  "Bharat Petroleum Corporation Directors Report | Bharat Petroleum Corporation Ltd Directors Report"। economictimes.indiatimes.com। সংগ্রহের তারিখ ২০১৫-১১-২৬।  "National archery: Maiden title for Dindor"। The Hindu (ইংরেজি ভাষায়)। ২০১৪-১০-১৯। আইএসএসএন 0971-751X। সংগ্রহের তারিখ ২০১৫-১১-০৩।  "Indian Archery"। www.indianarchery.info। সংগ্রহের তারিখ ২০১৫-১১-০৩।  "International Achievements : Archery Association of India"। www.indianarchery.info। সংগ্রহের তারিখ ২০১৫-১১-২৬।  "Indian Archery"। www.indianarchery.info। সংগ্রহের তারিখ ২০১৫-১১-০৩।
বৌভাত

বৌভাত হচ্ছে বাঙালি সমাজে প্রচলিত বিবাহ সংশ্লিষ্ট অনুসৃত একটি আচার।মুসলমান জগতের অনেক সংস্কৃতিতে এই অনুষ্ঠান ওয়ালিমা নামে পরিচিত। সাধারণত বরের বাড়িতে কনের দ্বিতীয় দিন বৌ-ভাত অনুষ্ঠান পালিত হয়ে থাকে৷ এ দিন কনে অর্থাৎ যে এখন বৌ, সে তার আত্মীয়স্বজনদের আপ্যায়িত করে৷ সাধারণত দুপূরের খাবারের আয়োজন করা হয়ে থাকে৷ সন্ধ্যায় সাধারণত বরের আত্মীয়স্বজন এবং বন্ধুবান্ধবদের আমন্ত্রন ও আপ্যায়ন করা হয়ে থাকে৷ কনের আত্মীয়স্বজনরাও বরের আত্মীয়স্বজনদের অভ্যর্থনা জানিয়ে থাকেন৷ এ উপলক্ষ্যে একটি বড় ধরনের ভোজ অনুষ্ঠান, যাকে ‘প্রীতি ভোজ’ বলা হয়ে থাকে, অনুষ্ঠিত হয়৷ এছাড়াও কনে পক্ষ ও বর পক্ষের মধ্যে উপহার আদান-প্রদান হয়ে থাকে৷ বিয়ের পর কনে শ্বশুরবাড়িতে আসার পর বরের পরিবারের পক্ষ থেকে একটি ভোজের আয়োজন করা হয়। এটি মূলতঃ গড়ে উঠেছে কনে নিজ হাতে বরের বাড়িতে প্রথম রান্না করাকে কেন্দ্র করে। কিন্তু বর্তমানে এটি একটি জাকজমক পূর্ণ আনুষ্ঠানিকতায় রূপ নিয়েছে যেখানে কনে পক্ষ, বরের আত্মীয়-স্বজন, বন্ধু-বান্ধবেরা উপস্থিত হন এবং বর-কনেকে আশীর্বাদ করে নববিবাহিতদের, বিশেষতঃ নববধূকে উপহার দেয়। https://www.prothomalo.com/religion/%E0%A6%AC%E0%A6%BF%E0%A6%AC%E0%A6%BE%E0%A6%B9%E0%A7%87%E0%A6%B0-%E0%A6%B8%E0%A7%81%E0%A6%A8%E0%A7%8D%E0%A6%A8%E0%A6%A4-%E2%80%98%E0%A6%93%E0%A7%9F%E0%A6%BE%E0%A6%B2%E0%A6%BF%E0%A6%AE%E0%A6%BE%E2%80%99 https://symphonyevents.com.au/bangladeshi-wedding/
শ্রাবনী নন্দা

শ্রাবনী নন্দা (জন্ম ৫ জুলাই ১৯৯১) হলেন একজন ভারতীয় দৌড়বিদ। তিনি ২০১৬ সালে রিওতে অনুষ্ঠিত অলেম্পিক প্রতিযোগীতায় ভারতীয় দলের প্রতিনিধিত্ব করেছেন। তিনি উড়িষ্যার কান্ধামল জেলার বাসিন্দা। শ্রাবনী জাতীয় এবং আন্তর্জাতিক প্রতিযোগীতায় অনেক পদক লাভ করেছেন। ওড়িয়া দৌড়বীর শ্রাবনী নন্দা ২০১৬ রিও অলিম্পিক মহিলাদের ২০০মি বিভাগে প্রতিদ্বন্দ্বিতা করেন। ২০১৬ সালে অ্যালমাটি তে জি কোসানভ মেমোরিয়াল মিট এ ২৩.০৭ সেকেন্ড করে তিনি রিও তে যাওয়ার টিকিট নিশ্চিত করেন, যেখানে যোগ্যতা অর্জনকারী সময় ছিল ২৩.২০সেকেন্ড। ভারতের আসাম এ অনুষ্ঠিত সাউথ এশিয়ান গেমস এ তিনি ২০০মিটার এবং ১০০মিটার দৌড়ে যথাক্রমে সব্ররন এবং রৌপ্য পদক জয় করেন। দিল্লির জহরলাল নেহেরু স্টেডিয়াম এ ২০১০ কমনওয়েলথ গেমস এ (১২ই অক্টোবর,২০১০) ৪ × ৪০০ মি রিলে তে ৪৫.২৫ সেকেন্ড সময়ে সম্পন্ন করে ভারতীয় মহিলা দল ব্রোঞ্জ পদক জয় করে। এই পদক জয়ে বিশিষ্ট অবদান ছিল শ্রাবনীর। ভারতের পুনে তে অনুষ্ঠিত ২০০৮ সালে যুব কমনওয়েলথ গেমস এ ৪ × ৪০০ মি রিলে তে ভারতীয় মহিলা দলের হয়ে সোনা জয় করেন। ২০০৭ কলম্বো সাফ (দক্ষিণ এশীয় গেম্‌স ) এ ১০০ মিটার এবং ২০০ মিটার স্প্রিন্ট বিভাগে তিনি ব্রোঞ্জ পদক লাভ করেন। ঝাড়খণ্ডের রাচীতে অনুষ্ঠিত ১৫তম ন্যাশানাল সিনিয়র ফেডারেশন কাপ অ্যাথলেটিক্‌স চ্যাম্পিয়নশিপে (১-৪মে, ২০১০) শ্রাবনী মহিলাদের ১০০মিটার দৌড়ে ১১.৯৮ সেকেন্ড সময়ে সম্পন্ন করে রৌপ্য পদক জেতেন এবং অনুরাধা বিসোয়াল, রেনুরালা মাহান্ত এবং সরসবতী চন্দ এর সাথে ৪ × ৪০০ মি রিলে তেও রৌপ্য পদক জয় করেন। অন্ধ্রপ্রদেশের ওয়ারোংরল এ ২০ নভেম্বর,২০০৯ সালে ২৫তম ন্যাশানাল জুনিয়ার অ্যাথলেটিক্‌স চ্যাম্পিয়ানশিপে অনূর্ধ্ব কুড়ি বিভাগে ১০০মিটার (২৫.০৫ সেকেন্ড) দৌড়ে দুটি সব্ররন পদক জেতেন। "orisports.com : An Encyclopedia of Sports. Cricket, Hockey, Football, Badminton, Archery and much more.."। www.orisports.com। সংগ্রহের তারিখ ১৮ মে ২০২১।
খুশবীর কৌর

খুশবীর কৌর (জন্মঃ ৯ জুলাই ১৯৯৩) হলেন একজন ভারতীয় ক্রীড়াবিদ ও ২০ কিলোমিটার রেসওয়াকার। ২০১২ সালে এশিয়ার কলম্বোতে অনুষ্ঠিত এশিয়ান জুনিয়ার অ্যাথলেটিক্স চ্যাম্পিয়ানশীপসে ১০,০০০ মিটার হন্টন প্রতিযোগিতায় ব্রোঞ্জ জিতে তিনি প্রথম খ্যাতির আলোয় আসেন। খুশবীর ২০১৩ সালের ওয়ার্ল্ড চ্যাম্পিয়ানশীপে ২০ কিলোমিটার হাঁটায় অংশগ্রহণ করেছিলেন। সেখানে তিনি ৩৯তম স্থান অধিকার করেন এবং এতে তার সময় লেগেছিল ১ ঘণ্টা ৩৪ মিনিট ২৮ সেকেন্ড। এরপর ২০১৪ সালে জাপানে অনুষ্ঠিত ওয়ার্ল্ড চ্যাম্পিয়ানশীপে সময় নেন ১ ঘণ্টা ৩৩ মিনিট ৩৭ সেকেন্ড এবং তৃতিয় স্থান অধিকার করে নিজের জাতীয় রেকর্ড আরো ভালো করেন। খুশবীর কৌর অ্যাংলিয়ান মেডেল হান্ট কোম্পানী দ্বারা সমর্থিত। খুশবীর কৌর রসুলপুর কালান নামে অমৃতসরের একটি ছোট নগরে বসবাস করেন। তিনি ৫ কিমি এবং ১০ কিমি ইভেন্টে জুনিয়র ন্যাশনাল রেকর্ডের অধিকারী। ন্যাশনাল জুনিয়র সার্কিটে বেশ কিছুটা সাফল্য অর্জনের পর তিনি আন্তর্জাতিক সার্কিটেও বেশ ভালোভাবে অংশগ্রহণ করেন- ইয়ুথ এশিয়ান গেমসে দ্বিতীয় এবং জুনিয়র এশিয়ান গেমসে তৃতীয় স্থান অধিকার করে(২০১২)। জাপানে অনুষ্ঠিত সিনিয়র ওয়াকিং এশিয়ান চ্যাম্পিয়ানশিপে খুশবীর পঞ্চম স্থান অধিকার করেছেন। সাম্প্রতিকালে খুশবীর মস্কো ওয়ার্ল্ড চ্যাম্পিয়ানশীপে(২০১৩) মহিলাদের ২০ কিলোমিটার হাঁটাতে জাতীয় রেকর্ড তৈরী করে তার নিজস্ব ব্যক্তিগত রেকর্ডকে আরও ভালো করে তুলেছেন।তিনি ১:৩৪:২৮ সময়ে এই ইভেন্টটি সম্পন্ন করেন এবং ওনার স্থান হয় ৩৯ তম। খুশবীর কৌর প্রথম ভারতীয় মহিলা যিনি এশিয়ান গেমসে ২০ কিমি হন্টন প্রতিযোগিতায় রৌপ্য পদক জয়ী হয়ে একটি নতুন জাতীয় রেকর্ড তৈরী করেছেন। অমৃতসরের এই একুশ বছর বয়সী ক্রীড়াবিদ ম্যারাথন কোর্সে দ্বিতীয় হয়েছেন এবং মাত্র ১ ঘণ্টা ৩৩ মিনিট ৭ সেকেন্ডে হাঁটা শেষ করে জাতীয় রেকর্ড তৈরী করেছেন এবং নিজের ব্যক্তিগত রেকর্ডকেও (১ ঘণ্টা ৩৩ মিনিট ৩৭ সেকেন্ড) উন্নততর করেছেন। "সংরক্ষণাগারভুক্ত অনুলিপি"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১১ আগস্ট ২০১৬।  "সংরক্ষণাগারভুক্ত অনুলিপি"। ২৪ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১১ আগস্ট ২০১৬।  Kaur, Khushbir। "Profile"। IAAF। সংগ্রহের তারিখ ১৭ সেপ্টেম্বর ২০১৩।  http://indianathletics.in/?p=1872 "Profile"। Official website of AMHC। ৬ আগস্ট ২০১৬ তারিখে মূল থেকে আর্কাইভ করা।  Kaur, Khushbir। "Khushbir Kaur finishes 39th in 20km walk, betters national record"। NDTV Sports। ১৭ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ১৩ আগস্ট ২০১৩।  Kaur, Khushbir (১৪ আগস্ট ২০১৩)। "Khushbir Kaur finishes 39th but creates national record in 20-kilometre walk"। Mid Day।
কম্পিউটিং মেশিনারি অ্যান্ড ইনটেলিজেন্স

কম্পিউটিং মেশিনারি অ্যান্ড ইনটেলিজেন্স ("পরিগণনীয় যন্ত্রপাতি ও বুদ্ধিমত্তা") হলো কৃত্রিম বুদ্ধিমত্তার বিষয়ের উপর লিখিত অ্যালান টুরিং-এর একটি গবেষণাপত্র। ১৯৫০ সালে মাইন্ড নামক গবেষণা সাময়িকীতে এই গবেষণাপত্রটি প্রকাশিত হয়, যেখানে তিনি তাঁর আবিষ্কৃত ও বর্তমানে টুরিং পরীক্ষা নামে পরিচিত ধারণাটির সাথে সাধারণ জনসাধারণকে পরিচয় করিয়ে দেন। টুরিংয়ের এই গবেষণাপত্রে যে প্রশ্নটি বিবেচনায় করা হয়, তা হল: "যন্ত্ররা কি চিন্তা করতে পারে?" যেহেতু, "চিন্তা" ও "যন্ত্র" শব্দ দুইটি সবাইকে সন্তুষ্ট করে স্পষ্টভাবে সংজ্ঞায়িত করা যায় না, তাই টুরিং "প্রশ্নটি প্রতিস্থাপন করে দ্ব্যর্থকতাহীন শব্দের মাধ্যমে অন্য একটি অপেক্ষাকৃত কাছাকাছি প্রশ্ন প্রকাশ করেন"। এটি করার জন্য, তাকে প্রথমে একটি সহজ এবং দ্ব্যর্থকতাহীন ধারণা বের করতে হবে যা কিনা "চিন্তা" শব্দটিকে প্রতিস্থাপিত করবে। দ্বিতীয়ত, তাকে ব্যাখ্যা করতে হবে যে ঠিক কোন "যন্ত্র"টি তিনি বিবেচনা করছেন। সর্বশেষে, সরঞ্জামের মাধ্যমে সশস্ত্র করে তাকে নতুন একটি প্রশ্ন প্রচলন করতে হবে, যা প্রথমটির সাথে সম্পর্কিত, এবং তিনি বিশ্বাস করেন যে তিনি সম্মতিসূচক উত্তর করতে পারেন। Turing 1950, পৃ. 433